મરણોત્તર શહીદોની સેવાની અનોખી પહેલ કરનાર સાક્ષરભૂમિની દીકરી વિધિ જાદવનું રૂણ કન્યા છાત્રાલય દ્વારા સન્માન કરવામાં આવ્યું હતું. આપણા સમાજમાં એવી કેટલીય વ્યક્તિઓ છે, જે કોઈ પણ જાતના ભેદભાવ વિના નિઃસ્વાર્થભાવે સમાજ અને દેશની સેવા કરતી હોય છે. આવી જ નડિયાદની દીકરી વિધિ જાદવ છે, જે દેશમાં કોઈ પણ રાજ્યમાં સરહદ ઉપર સૈનિક શહીદ થાય ત્યારે તેના ઘેર પહોંચી તેના કુટુંબીજનોને સાંત્વન આપી તેઓને આર્થિક સહયોગ આપવાની પ્રવૃતિ છેલ્લાં ચાર વર્ષથી કરે છે. તે ખરેખર સરાહની અને અભિનંદનીય કાર્ય છે.